
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2355 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση κυκλοφοριακών ρυθμίσεων σύμφωνα με 
τις αριθμ. 68/18 απόφασης του Δημοτικού Συμ¬ 
βουλίου του Δήμου Πεντέλης. 

2 

Δικαίωμα υπογραφής των Ανακοινώσεων και Πι¬ 
στοποιητικών του ΓΕΜΗ του Επιμελητηρίου Θε¬ 
σπρωτίας. 

3 

Εφαρμογή του άρθρου 19 παρ. 6α του ν. 4521/ 
2018 (Α' 38) στα Παιδαγωγικά Τμήματα Δημοτι¬ 
κής Εκπαίδευσης και Νηπιαγωγών. 

4 

Οργάνωση Δομής και Λειτουργίας Εσωτερικού 
Συστήματος Διασφάλισης Ποιότητας (ΕΣΔΠ) του 
Τεχνολογικού Εκπαιδευτικού Ιδρύματος (ΤΕΙ) 
Κρήτης. 


ΔΙΟΡΘΩΣΕΙΣ ΣΦΑΛΜΑΤΩΝ 

5 Διόρθωση σφάλματος στην 87/57/24.04.2018 
απόφαση της Συγκλήτου του Δημοκρίτειου Πα¬ 
νεπιστημίου Θράκης που δημοσιεύθηκε στο 
ΦΕΚ 1834/22-05-2018 τεύχος Β'. 


ΑΠΟΦΑΣΕΙΣ 

Αριθμ. 40413/402 (1) 

Έγκριση κυκλοφοριακών ρυθμίσεων σύμφωνα 
με τις αριθμ. 68/18 απόφασης του Δημοτικού 
Συμβουλίου του Δήμου Πεντέλης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1 .Τις περί Διοικητικής Αποκέντρωσης διατάξεις όπως 
τροποποιήθηκαν και ισχύουν σήμερα. 

2. Τις διατάξεις του ν. 2503/1997 (ΦΕΚ107Α/30.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87/Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 


4. Το άρθρο 52 του ν. 2696/1999 (ΦΕΚ 57/Α723.03.1999) 
που αφορά στην κύρωση του Κώδικα Οδικής Κυκλοφορί¬ 
ας, (ΚΟΚ), όπως αντικαταστάθηκε με το άρθρο 48 παρ. 9 
του ν. 4313/2014. 

5. Τοάρθρο109τουν.2696/1999(ΦΕΚ57/Α723.03.1999) 
περί Δημοσίευσης αποφάσεων που εκδίδονται κατ' 
εξουσιοδότηση του Κώδικα Οδικής Κυκλοφορίας, στην 
Εφημερίδα της Κυβερνήσεως. 

6. Το αρ. 90 του π.δ. 63/2005 (Φ.Ε.Κ98/Α722.04.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα». 

7. Τις διατάξεις των Αρ. 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του Αρ.24 του 
ν. 4368/2016 (ΦΕΚ 21 /Α72016) «Μέτρα για την επιτάχυν¬ 
ση του κυβερνητικού έργου και άλλες διατάξεις». 

8. Το π.δ. 135/23.12.2010 (Φ.Ε.Κ. 228/Α727.12.2010) 
«Οργανισμός της Αποκεντρωμένης Διοίκησης Αττικής». 

9. Την αριθμ. 15869/15-05-2017 απόφαση του Υπουρ¬ 
γού Εσωτερικών (ΦΕΚ 250/Υ.Ο.Δ.Δ./26-05-2017) με την 
οποία ο Σπυρίδων Κοκκινάκης διορίστηκε στη θέση του 
Συντονιστή της Αποκεντρωμένης Διοίκησης Αττικής. 

10. Την αριθμ. οικ.47601/17682/14.06.2017 (ΦΕΚ 2056/ 
Β /14.06.2017, ΑΔΑ: ΩΒΝΔΟΡ1Κ- 04Ν) απόφαση του 
Συντονιστή Αποκεντρωμένης Διοίκησης Αττικής περί 
μεταβίβασης δικαιώματος υπογραφής. 

11 .Την αριθμ. ΔΜΕΟ/Ο/3050 (ΦΕΚ 2302/Β716.09.2013) 
απόφαση Υπουργού Υποδομών, Μεταφορών και Δικτύ¬ 
ων, με θέμα: «Έγκριση Τεχνικών Οδηγιών κυκλοφορι- 
ακών παρεμβάσεων στο αστικό περιβάλλον για την 
εφαρμογή τους σε περιοχές σχολικών συγκροτημάτων 
και περιοχές με αυξημένη κίνηση στα πλαίσια βελτίωσης 
της οδικής ασφάλειας». 

12. Το αριθμ. 15109/13.05.2013 έγγραφο της Διεύθυν¬ 
σης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

13. Τις αριθμ. 1115/2012,49/2012 και 819/2013 Απο¬ 
φάσεις του Συμβουλίου της Επικράτειας. 

14. Την αριθμ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα- 

τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά μετά μέτρα του άρθρου 
52Α του ν. 2696/1999». 

15. Το αριθμ. πρωτ. 48823/39998/18.09.2013 έγγραφο 
του Γ.Γ. Αποκεντρωμένης Διοίκησης Αττικής, με θέμα: 
«Διευκρινίσεις - Οδηγίες περί Εγκρίσεων Κυκλοφορια- 
κών Ρυθμίσεων οδικών δικτύων στους ΟΤΑ και στους 
χερσαίους χώρους λιμένων». 

16. Την αριθμ. πρωτ. Οικ. 22769/12259/19.03.2015 
(ΑΔΑ:7ΞΦΔΟΡ1 Κ-ΙΡΚ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά με τα μέτρα του αρ. 52Α 
του ν. 2696/1999». 

17. Το έγγραφο της Διεύθυνσης Διοίκησης της Απο¬ 
κεντρωμένης Διοίκησης Αττικής, με το οποίο μας δια¬ 
βιβάστηκε η νομοτύπως ληφθείσα, όπως αναφέρει η 
παραπάνω αρμόδια Υπηρεσία, αριθμ. 68/18 απόφαση 
του Δημοτικού Συμβουλίου του Δήμου Πεντέλης, που 
αφορά σε κυκλοφοριακές ρυθμίσεις, με τα συνημμένα 
της. 

18. Την Εισήγηση της ΔιεύθυνσηςΤεχνικών Υπηρεσιών 
του Δήμου Πεντέλης, βάσει της οποίας ελήφθη η αριθμ. 
10/18 απόφαση της ΕΠΟΙΖΩ, για τις υπόψη κυκλοφορι- 
ακές ρυθμίσεις. 

19. Την αριθμ. 68/18 απόφαση του Δημοτικού Συμβου¬ 
λίου του Δήμου Πεντέλης, για τις υπόψη κυκλοφοριακές 
ρυθμίσεις. 

20. Το γεγονός ότι από την παρούσα απόφαση κυκλο- 
φοριακών ρυθμίσεων δεν προκαλείται επιβάρυνση στον 
τρέχοντα (έτος 2018) προϋπολογισμό του Δήμου. 

και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από τηνΤεχνική Υπηρεσία του Δήμου 
Πεντέλης και συμβάλλουν στην εξυπηρέτηση των πολι¬ 
τών και στη βελτίωση των κυκλοφοριακών συνθηκών 
της περιοχής, αποφασίζουμε: 

Την έγκριση των κάτωθι κυκλοφοριακών ρυθμίσεων: 

• Την μονοδρόμηση της οδού Θράκης στο τμήμα με¬ 
ταξύ των οδών Αγ. Σίλα και Κρήτης, με κυκλοφοριακή 
κατεύθυνση των οχημάτων από την οδό Αγ. Σίλα προς 
την οδό Κρήτης. 

■ Την υποχρεωτική διακοπή πορείας των οχημάτων 
που κινούνται επί της Θράκης στη συμβολή αυτής με την 
οδό Κρήτης, με την εφαρμογή καθετής κυκλοφοριακής 
σήμανσης Ρ-2 (5ΤΟΡ) επί της οδού Θράκης. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Να τηρούνται απαρέγκλιτα τα όσα ορίζονται στο 
(11) σχετ. 


4. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

5. Αυτοδίκαιης ανάκλησή της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμοδίους φορείς καθώς και με την απόφαση 
αυτή. 

6. Μη νομιμοποίησης τυχόν παράνομων ενεργειών. 

7. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

8. Να τηρούνται απαρέγκλιτα τα όσα αναγράφονται 
στην Τεχνική Έκθεση Κυκλοφοριακών Ρυθμίσεων της 
ΔιεύθυνσηςΤεχνικών Υπηρεσιών του Δήμου Πεντέλης, 
βάσει της οποίας ελήφθη η εν λόγω απόφαση του Δη¬ 
μοτικού Συμβουλίου του Δήμου. 

9. Η τοποθέτηση άλλων, πλην ρυθμιστικών σημάνσεων 
(πληροφοριακών σημάνσεων που βελτιώνουν και διευ¬ 
κολύνουν την ρύθμιση ή την ασφάλεια της κυκλοφορί¬ 
ας), μπορεί να γίνει με ευθύνη του Δήμου, σύμφωνα με 
τις εγκεκριμένες προδιαγραφές. 

10. Τον παρόν έγγραφο δεν υποκαθιστά απαιτούμε- 
νες άλλες εγκρίσεις ή άδειες που πρέπει να ληφθούν. 
Επίσης, κατισχύει στην περίπτωση όπου οι λεκτικά πε- 
ριγραφείσες, προτεινόμενες κυκλοφοριακές ρυθμίσεις 
σε αυτό, διαφοροποιούνται ή έρχονται σε αντίθεση με 
αντίστοιχες, αναγραφόμενες ή εικονιζόμενες, σε προ¬ 
γενέστερες συνημμένες εγκρίσεις, αποφάσεις, τεχνικές 
εκθέσεις, μελέτες, σχέδια ή σκαριφήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2018 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 1665 _ (2) 

Δικαίωμα υπογραφής των Ανακοινώσεων και Πι¬ 
στοποιητικών του ΓΕΜΗ του Επιμελητηρίου Θε¬ 
σπρωτίας. 

Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΘΕΣΠΡΩΤΙΑΣ 

Έχοντας υπόψη: 

1. Τον ν. 3419/2005 όπως αυτός τροποποίησε τον 
ν. 2081/92. 

2. Την παρ. 6 του άρθρου 70 του ν. 4497/2017. 

3. Οτι με την απόφαση δεν επιβαρύνεται ο Προϋπο¬ 
λογισμός του Φορέα, 

Εξουσιοδοτεί και μεταβιβάζει το δικαίωμα υπογραφής 
των Ανακοινώσεων και Πιστοποιητικών του ΓΕΜΗ και 
του Μητρώου του Επιμελητηρίου στον Διοικητικό Προ¬ 
ϊστάμενο του Επιμελητηρίου Θεσπρωτίας Πέτρο Ζου- 
μπούλη του Φωτίου και τον νόμιμο αναπληρωτή του, 

αντί αυτού. Επίσης εξουσιοδοτεί τις υπαλλήλους του 
Τμήματος Μητρώου και ΓΕΜΗ Χριστίνα Γιώτη του Θεο¬ 
δώρου και Χαρίκλεια Μπιρμπίλη του Κωνσταντίνου να 
θέτουν την ψηφιακή τους υπογραφή στα Πιστοποιητικά 
του ΓΕΜΗ αντί αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 4 Ιουνίου 2018 
Ο Πρόεδρος 
ΑΛΕΞΑΝΔΡΟΣ ΠΑΣΧΟΣ 


Αριθμ. 5981 _ (3) 

Εφαρμογή του άρθρου 19 παρ. 6α του ν. 4521 / 
2018 (Α' 38) στα Παιδαγωγικά Τμήματα Δημοτι¬ 
κής Εκπαίδευσης και Νηπιαγωγών. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το π.δ. 72/2013 (ΦΕΚ 119/28-05-2013 τ.Α') «Μετο- 
νομασίαΤμήματος, συγχώνευση Τμήματος και ίδρυση - 
συγκρότηση και ανασυγκρότηση Σχολών στο Πανεπι¬ 
στήμιο Δυτικής Μακεδονίας». 

2. Την 85412/21/28-5-2015 (ΑΔΑ: ΩΞΨ1465ΦΘ3-ΣΥ9) 
διαπιστωτική πράξη του Υπουργού και της Αναπληρώ- 
τριας Υπουργού Πολιτισμού Παιδείας και Θρησκευμά¬ 
των, με την οποία διαπιστώνεται ο διορισμός του Αντωνί¬ 
ου Τουρλιδάκη, Καθηγητή του Τ μήματος Μηχανολόγων 
Μηχανικών της Πολυτεχνικής Σχολής ως Πρύτανη του 
Πανεπιστημίου Δυτικής Μακεδονίας με πλήρη θητεία. 

3. Τις διατάξεις του άρθρου 19 παρ. 6α του ν. 4521 /2018 
«Ίδρυση Πανεπιστημίου Δυτικής Αττικής και άλλες δια¬ 
τάξεις» (ΦΕΚ 38/τ.Α'/2.3.2018). 

4. Τις διατάξεις του άρθρου 18 παρ. 2 του ν. 4485/2017 
«Οργάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
Τ.Α74.8.2017). 

5. Το γεγονός ότι στο ΠαιδαγωγικόΤμήμα Νηπιαγωγών 
και στο ΠαιδαγωγικόΤμήμα Δημοτικής Εκπαίδευσης της 
Παιδαγωγικής Σχολής δεν έχουν συσταθεί Τομείς. 

6. Το γεγονός ότι από την παρούσα δεν προκαλείται 
δαπάνη στον κρατικό προϋπολογισμό, αποφασίζουμε: 

1. Στα ΠαιδαγωγικάΤμήματα Δημοτικής Εκπαίδευσης 
και Νηπιαγωγών ο Πρόεδρος κάθε Τμήματος προκη¬ 
ρύσσει εκλογές για την ανάδειξη τριών (3) μελών του 
Τμήματος στην Κοσμητεία, τα οποία έχουν την ιδιότητα 
του μέλουςΔ.Ε.Π.Τα μέλη αυτά εκλέγονται απάτη Συνέ¬ 
λευση τουΤμήματος με άμεση και μυστική ψηφοφορία, 
για θητεία μέχρι τη λήξη της θητείας του Κοσμήτορα. 

Η προκήρυξη εκδίδεται τουλάχιστον 15 ημέρες πριν 
από την ημέρα των εκλογών. 

Οι υποψηφιότητες υποβάλλονται εντός πενθήμερης 
προθεσμίας από την προκήρυξη των εκλογών, οι δε υπο¬ 
ψήφιοι ανακηρύσσονται με απόφαση του Προέδρου του 
οικείου Τμήματος, η οποία εκδίδεται την επόμενη εργά¬ 
σιμη ημέρα από τη λήξη της προθεσμίας υποβολήςτων 
υποψηφιοτήτων. 


2. Οι εκλογές διεξάγονται από τριμελή εφορευτική 
επιτροπή στην οποία συμμετέχουν μέλη Δ.Ε.Π. που ορί¬ 
ζονται από τη Συνέλευση του οικείου Τ μήματος. Κατά τη 
ψηφοφορία για την ανάδειξη των τριών αυτών μελών 
της Κοσμητείας, κάθε μέλος της Συνέλευσης διαθέτει 3 
ψήφους. Εκλέγονται οι υποψήφιοι που θα συγκεντρώ¬ 
σουν τις περισσότερες ψήφους. Διαπιστωτική πράξη 
για τους εκλεγέντες εκδίδει αμελλητί ο Πρόεδρος του 
οικείου Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 5 Ιουνίου 2018 

Ο Πρύτανης 

ΑΝΤΩΝΙΟΣ ΤΟΥΡΛΙΔΑΚΗΣ 


Αριθμ. 4262/Φ20 (4) 

Οργάνωση Δομής και Λειτουργίας Εσωτερικού 
Συστήματος Διασφάλισης Ποιότητας (ΕΣΔΠ) του 
Τεχνολογικού Εκπαιδευτικού Ιδρύματος (ΤΕΙ) 
Κρήτης. 

Η ΣΥΓΚΛΗΤΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ (ΤΕΙ) ΚΡΗΤΗΣ 
(συνεδρίαση 185/30.05.2018) 

Έχοντας υπόψη: 

1. Τις διατάξεις του ν. 1404/1983 (ΦΕΚ 173/τ.Α7 
24-11-1983) «Δομή και λειτουργία των Τεχνολογικών 
Εκπαιδευτικών Ιδρυμάτων», όπως τροποποιήθηκε και 
ισχύει. 

2. Τις διατάξεις των παρ. 1 έως 5 του άρθ. 14, του εδαφ. 
Α της παρ. 1 του άρθ. 66, των παρ. 2,3 και 4 του αρθ. 71, 
του αρθ. 72 του ν. 4009/2011 (ΦΕΚ.195/2011 /τ.Α') «Δομή 
και λειτουργία, διασφάλιση της ποιότητας των σπουδών 
και διεθνοποίηση των ανωτάτων εκπαιδευτικών ιδρυ¬ 
μάτων» και της παρ. 22γ του άρθ. 80 του ιδίου νόμου 
όπως αντί καταστάθηκε με την παρ. 6 του άρθ. 26 του ν. 
4386/2016 (ΦΕΚ 83/2016 τ.Α') «Ρυθμίσεις για την έρευνα 
και άλλες διατάξεις». 

3. Τις διατάξεις των εδαφ. β και ιβ του άρθρου 8 
και εδαφ. ιβ παρ. 2 του άρθρου 13 του ν. 4485/2017 
(ΦΕΚ.114/τ.Α'/2017) «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις». 

4. Τις διατάξεις των άρθ. 1 έως 9 του ν. 3374/2005 
(ΦΕΚ.189/τ.Α'/02-08-2005), «Διασφάλιση της Ποιότη¬ 
τας στην Ανώτατη Εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος», όπως τροποποιήθηκε και ισχύει. 

5. Την απόφαση της Συνέλευσης του ΤΕΙ Κρήτης στη 
συνεδρίαση με αριθμ. πράξης 51/27-3-2009 με την οποία 
συγκροτήθηκε η Μονάδα Διασφάλισης Ποιότητας (ΜΟ- 
ΔΙΠ), σύμφωνα με τις διατάξεις του ν. 3374/2005. 

6. Την απόφαση της Συγκλήτου του ΤΕΙ Κρήτης στη 
συνεδρίαση με αριθμ. πράξης 181/Θ14/22-03- 2018 με 
θέμα «Συγκρότηση της ΜΟΔΙΠ». 

7. Την απόφαση της ΜΟΔΙΠ του ΤΕΙ Κρήτης στη συ¬ 
νεδρίαση με αριθμ. 1/23-05-2018 με θέμα «Οργάνωση 

δομής και λειτουργίας Εσωτερικού Συστήματος Διασφά¬ 
λισης Ποιότητας (ΕΣΔΠ)». 

8. Την απόφαση της Συγκλήτου του ΤΕΙ Κρήτης στη 
συνεδρίαση με αριθμ. πράξης 185/Θ15/30-05-2018 με 
θέμα «Έγκριση για την οργάνωση Εσωτερικού Συστήμα¬ 
τος Διασφάλισης Ποιότητας του ΤΕΙ Κρήτης». 

9. Την με αριθμ. 206997/Ζ1/27-11-2017 Πράξη του 
Υπουργού Παιδείας, Έρευνας και Θρησκευμάτων 
(ΦΕΚ633/τ.Υ.Ο.Δ.Δ./30-11-2017) με την οποία διαπιστώ¬ 
θηκε η εκλογή Πρύτανη και τεσσάρων (4) Αντιπρυτάνεων 
του ΤΕΙ Κρήτης. 

10. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Την Οργάνωση Δομής και Λειτουργίας Εσωτερικού 
Συστήματος Διασφάλισης Ποιότητας (ΕΣΔΠ) του Τεχνο¬ 
λογικού Εκπαιδευτικού Ιδρύματος (ΤΕΙ) Κρήτης, ως εξής: 

Άρθρο 1 

Σκοπός και πεδίο εφαρμογής του Εσωτερικού 

Συστήματος Διασφάλισης Ποιότητας (ΕΣΔΠ) 

του ΤΕΙ Κρήτης. 

Στο ΤΕΙ Κρήτης οργανώνεται και λειτουργεί, με εποπτεία 
και συντονισμό της οικείας ΜΟΔΙΠ, Εσωτερικό Σύστημα 
Διασφάλισης Ποιότητας (ΕΣΔΠ), το οποίο περιλαμβάνει 
διεργασίες και διαδικασίες που καλύπτουν όλο το φάσμα 
των λειτουργιών και δραστηριοτήτων του ιδρύματος. 

Σκοπός του ΕΣΔΠ είναι η επίτευξη υψηλής ποιότητας 
και αποτελεσματικότητας στην ανάπτυξη και λειτουργία 
του Ιδρύματος καθώς και η συνεχής βελτίωση του συ¬ 
νόλου των δραστηριοτήτων του, και συγκεκριμένα της 
εκπαίδευσης, της έρευνας, των διοικητικών υπηρεσιών 
σύμφωνα με τις διεθνείς πρακτικές, ιδίως εκείνες του Ευ¬ 
ρωπαϊκού Χώρου Ανώτατης Εκπαίδευσης, και τις αρχές 
και κατευθύνσεις της ΑΔΙΠ. 

Το πεδίο εφαρμογής του Εσωτερικού Συστήματος Δι¬ 
ασφάλισης Ποιότητας (ΕΣΔΠ) είναι: α) η εφαρμογή των 
διαδικασιών διασφάλισης ποιότητας στις ακαδημαϊκές 
μονάδες, στις διοικητικές υπηρεσίες και στο ανθρώπινο 
δυναμικό του Ιδρύματος και συγκεκριμένα στο διδακτι¬ 
κό, ερευνητικό και διοικητικό έργο, β) η πιστοποίηση του 
Εσωτερικού Συστήματος Διασφάλισης Ποιότητας (ΕΣΔΠ) 
και γ) η ακαδημαϊκή πιστοποίηση των Προγραμμάτων 
Σπουδών του Ιδρύματος. 

Άρθρο 2 

Δομή του ΕΣΔΠ του ΤΕΙ Κρήτης 

1. Η δομή του ΕΣΔΠ περιλαμβάνει διεργασίες, διαδι¬ 
κασίες και οδηγίες εργασίας, οι οποίες συνδέονται και 
αλληλεπιδρούν μεταξύ τους, ώστε να παράγονται τα επι- 
μέρους και τα συνολικά αποτελέσματα της λειτουργίας 
του Συστήματος. 

2. Οι «διεργασίες» αποτελούν τη σημαντικότερη 
αποτύπωση των λειτουργιών που απαιτούνται για την 
εφαρμογή του ΕΣΔΠ του ΤΕΙ Κρήτης. Οι διεργασίες εί¬ 
ναι οργανικές ενότητες του Συστήματος, οι οποίες αντι¬ 
στοιχούν στις απαιτήσεις του προτύπου. Οι διεργασίες 
προσλαμβάνουν τα οικεία εισερχόμενα δεδομένα του 
Ιδρύματος και αποδίδουν αντίστοιχα ή σχετικά με τη 
διεργασία αποτελέσματα. 

3. Η «διαδικασία» είναι ο τρόπος με τον οποίο υλοποιεί¬ 


ται η διεργασία. Η διαδικασία έχει έναρξη, τέλος και στά¬ 
δια. Κάθε «διεργασία» συντίθεται από «διαδικασίες», οι 
οποίες εξειδικεύουν το υπερκείμενο, (τη διεργασία) και 
αποτελούν ουσιαστικά τμήματά της («υποδιεργασίες»). 

4. Η «οδηγία εργασίας» είναι η περιγραφή κάποιου/ων 
σταδίου/ων της διαδικασίας με τη μορφή αναλυτικών 
βημάτων και έχει ως σκοπό την υλοποίησή της. Μπορεί 
να υποκαταστήσει διαδικασία στην περίπτωση που δεν 
κρίνεται απαραίτητο να καθιερωθεί διαδικασία. 

5. Η «τεκμηρίωση» κάθε διεργασίας υλοποιείται από 
τα αναγκαία έγγραφα και αρχεία σε ηλεκτρονική ή/και 
έντυπη μορφή. Τα έντυπα χρησιμοποιούνται για την 
καταγραφή των απαραίτητων δεδομένων για την απο¬ 
τελεσματικότερη λειτουργία και επαλήθευση του ΕΣΔΠ. 

6. Μέσα αξιολόγησης της διεργασίας: Τα αποτελέ¬ 
σματα της διεργασίας μπορούν να αξιολογούνται με τη 
χρήση δεικτών οι οποίοι προσδιορίζονται στο πλαίσιο 
του εγχειριδίου ποιότητας του ΕΣΔΠ του Ιδρύματος (Κθγ 
ΡθΓίοηηθηςθ Ιηάίς3ΐ0Γ5 ΚΡΙ'5 - Δείκτες Επιδόσεων). 

Ειδικότερα, στο Εγχειρίδιο Ποιότητας, το οποίο συ- 
ντάσσεται, αναθεωρείται από τη ΜΟΔΙΠ και εγκρίνεται 
από τη Σύγκλητο του Ιδρύματος όποτε αυτό κρίνεται 
αναγκαίο, περιλαμβάνονται όλες οι διεργασίες του ΕΣΔΠ 

Ενδεικτικά, ως διεργασίες του ΕΣΔΠ του ΤΕΙ Κρήτης, 
αναφέρονται οι ακόλουθες: 

1. Πολιτική του Ιδρύματος για τη διασφάλιση ποιότη- 
τας-Θέσπιση στόχων. 

2. Διάθεση και διαχείριση αναγκαίων πόρων. 

3. Εσωτερική αξιολόγηση των προγραμμάτων σπου¬ 
δών και του ΕΣΔΠ. 

4. Σχεδιασμός, έγκριση και αναθεώρηση προγραμμά¬ 
των σπουδών. 

5. Παρακολούθηση του διδακτικού, ερευνητικού και 
διοικητικού έργου. 

6. Συλλογή και ανάλυση δεδομένων ποιότητας, 

7. Δημοσιοποίηση πληροφοριών. 

8. Εξωτερική αξιολόγηση: πιστοποίηση/ επαναπιστο- 
ποίηση των προγραμμάτων σπουδών και του ΕΣΔΠ. 

9. Συμμετοχή σε διεθνείς λίστες κατάταξης (ΡώηΚίης). 

Άρθρο 3 

Βασικές Διεργασίες του ΕΣΔΠ του ΤΕΙ Κρήτης 

Οι βασικές διεργασίες του ΕΣΔΠ του ΤΕΙ Κρήτης είναι 
οι ακόλουθες: 

Η πολιτική διασφάλισης ποιότητας για το εκπαιδευτι¬ 
κό, ερευνητικό και διοικητικό έργο του Ιδρύματος, εστιά¬ 
ζοντας στην ανάπτυξη εσωτερικής κουλτούρας ως προς 
την ποιότητα. 

Η εσωτερική αξιολόγηση των ακαδημαϊκών και διοι¬ 
κητικών δραστηριοτήτων. Η συλλογή και αποδελτίωση 
των ετήσιων εκθέσεων εσωτερικής αξιολόγησης όλων 
των ακαδημαϊκών μονάδων και λοιπών υπηρεσιών του 
Ιδρύματος. 

Η συλλογή δεδομένων ποιότητας και η λειτουργία του 
πληροφοριακού συστήματος. 

Η διάθεση και διαχείριση πόρων για την κάλυψη των 
αναγκών των ακαδημαϊκών και διοικητικών δραστηρι¬ 
οτήτων του Ιδρύματος. 

Η εξωτερική αξιολόγηση και πιστοποίηση του ΕΣΔΠ 
και των Προγραμμάτων Σπουδών του Ιδρύματος. 

Η δημοσιοποίηση πληροφοριών των ακαδημαϊκών και 
λοιπών δραστηριοτήτων του Ιδρύματος. 

2. Οι διεργασίες, διαδικασίες και η τεκμηρίωση του 
Συστήματος Διασφάλισης Ποιότητας αποτυπώνονται 
και περιγράφονται αναλυτικά στο εγχειρίδιο ποιότητας 
του ΕΣΔΠ. 

Άρθρο 4 

Εγχειρίδιο Ποιότητας του ΕΣΔΠ τουΤΕΙ Κρήτης 

1. Στο Εγχειρίδιο Ποιότητας περιλαμβάνονται όλες οι 
διεργασίες και διαδικασίες του ΕΣΔΠ του ΤΕΙ Κρήτης, 
η πολιτική ποιότητας του Ιδρύματος, η δέσμευση της 
διοίκησης, η οργάνωση και οι επί μέρους πολιτικές για 
κάθε δραστηριότητα που καλύπτει το ΕΣΔΠ. Το Εγχει¬ 
ρίδιο Ποιότητας συντάσσεται και αναθεωρείται από τη 
ΜΟΔΙΠ και εγκρίνεται από τη Σύγκλητο του Ιδρύματος, 
όποτε αυτό κρίνεται αναγκαίο. 

2. Πιο συγκεκριμένα, στο Εγχειρίδιο Ποιότητας κατα¬ 
γράφονται και αποτυπώνονται τα εξής: 

2.1 .Σαφείς και καθορισμένοι στόχοι για τη διασφάλιση 
και τη συνεχή βελτίωση της ποιότητας των προγραμμά¬ 
των σπουδών και των υποστηρικτικών υπηρεσιών και 
δομών του Ιδρύματος. 

2.2. Η διαδικασία σχεδιασμού πολιτικής, η οργάνωση 
και διαδικασία λήψης αποφάσεων για τη συνεχή βελτίω¬ 
ση της ποιότητας, η διαδικασία εφαρμογής της πολιτικής 
για τη συνεχή βελτίωση της ποιότητας. 

2.3. Οι διαδικασίες διαμόρφωσης και διατύπωσης της 
τεκμηρίωσης της ποιότητας λόγω της εφαρμογής της 
πολιτικής ποιότητας. 

3. Στο Εγχειρίδιο Ποιότητας περιγράφονται αναλυτικά 
οι διεργασίες και οι διαδικασίες του ΕΣΔΠ και περιγρά- 
φεται ο τρόπος εκτέλεσης των εργασιών που υλοποιούν 
τις αντίστοιχες πολιτικές του ΕΣΔΠ. 

4. Στο Εγχειρίδιο Ποιότητας περιλαμβάνεται και μια 
σειρά εντύπων τεκμηρίωσης και ροής πληροφοριών, 
καθώς και οι προϋποθέσεις για την τήρηση έντυπου και 
ηλεκτρονικού αρχείου. 

Άρθρο 5 

Η Πολιτική Διασφάλισης Ποιότητας του ΤΕΙ Κρήτης 

1. Η πολιτική του Ιδρύματος για τη διασφάλιση ποι¬ 
ότητας και η στρατηγική εφαρμογής της υλοποιούνται 
μέσω της Μονάδας Διασφάλισης Ποιότητας (ΜΟΔΙΠ). 

2. Οι βασικοί άξονες πάνω στους οποίους αναπτύσσε¬ 
ται η πολιτική διασφάλισης και συνεχούς βελτίωσης της 
ποιότητας του ΤΕΙ Κρήτης είναι οι ακόλουθοι: 

2.1. Η συνεχής αναμόρφωση και βελτίωση των προ¬ 
γραμμάτων σπουδών του Ιδρύματος. 

2.2. Η ενίσχυση της φοιτητοκεντρικής μάθησης στον 
σχεδίασμά των προγραμμάτων σπουδών. 

2.3. Ο σαφής προσδιορισμός των στόχων του κάθε 
προγράμματος σπουδών και η αντιστοίχισή τους στο 
σωστό επίπεδο του εθνικού πλαισίου προσόντων για την 
ανώτατη εκπαίδευση και κατ'επέκταση του αντίστοιχου 
ευρωπαϊκού πλαισίου. 

2.4. Η συμμετοχή των φοιτητών και άλλων ενδιαφερο¬ 
μένων παραγόντων στο σχεδίασμά των προγραμμάτων 
σπουδών. 

2.5. Η βελτίωση της απόδοσης και της επίδοσης των 


φοιτητών που συμμετέχουν στα προγράμματα σπουδών 
του Ιδρύματος. 

2.6. Η μείωση του ποσοστού των φοιτητών που εγκα¬ 
ταλείπουν ή αργούν να ολοκληρώσουν τις σπουδές τους. 

2.7. Η διάχυση και ενίσχυση του ερευνητικού έργου και 
συνεργιών, καθώς επίσης και η βελτίωση της παραγωγής 
ερευνητικού έργου. 

2.8. Η αύξηση του αριθμού των δημοσιοποιημένων 
άρθρων σε διεθνή επιστημονικά περιοδικά. 

2.9. Η ενίσχυση των προγραμμάτων διακρατικής συ¬ 
νεργασίας που προβλέπουν την κινητικότητα φοιτητών, 
διδακτικού και διοικητικού προσωπικού, και η ενίσχυση 
συνεργασιών με άλλα ιδρύματα τόσο του εσωτερικού 
όσο και του εξωτερικού. 

2.10. Η ανάπτυξη της εξωστρέφειας των Σχολών και 
των Τμημάτων, η προσέλκυση μελών ΔΕΠ υψηλού επι¬ 
πέδου από την Ελλάδα και το Εξωτερικό. 

2.11. Η δημιουργία νέων, ιδίως διακλαδικών και διι- 
δρυματικών Προγραμμάτων Μεταπτυχιακών Σπουδών. 

2.12. Η αξιοποίηση εναλλακτικών πηγών χρηματο¬ 
δότησης (συμμετοχή σε διεθνή προγράμματα, αυτο- 
χρηματοδοτούμενα προγράμματα σπουδών, χορηγίες/ 
δωρεές). 

2.13. Η παροχή προγραμμάτων Διά Βίου Μάθησης. 

2.14. Η συνεχής οργάνωση και υλοποίηση δραστη¬ 
ριοτήτων άμεσης και έμμεσης υποστήριξης ευάλωτων 
κοινωνικών ομάδων. 

2.15. Η αξιοποίηση του δικτύου των αποφοίτων του 
Ιδρύματος στην υπηρεσία ενίσχυσης των ακαδημαϊκών 
στόχων (ητθηΐοπηςι) και κοινωνικών στόχων του. 

2.16. Η συνεχής βελτίωση των συνθηκών εργασίας του 
επιστημονικού και διοικητικού προσωπικού. 

2.17. Η συνεχής οργάνωση και υλοποίηση δραστη¬ 
ριοτήτων άμεσης και έμμεσης υποστήριξης ευάλωτων 
κοινωνικών ομάδων. 

Άρθρο 6 

Συγκρότηση και αρμοδιότητες της Μονάδας 

Διασφάλισης Ποιότητας (ΜΟΔΙΠ) 

1. Συγκρότηση της Μονάδας Διασφάλισης Ποιότητας 
(ΜΟΔΙΠ): 

Η Μονάδα Διασφάλισης Ποιότητας αποτελεί το κε¬ 
ντρικό συντονιστικό όργανο όλων των διαδικασιών δι¬ 
ασφάλισης ποιότητας και αξιολόγησης του Ιδρύματος. 
Η ΜΟΔΙΠ του ΤΕΙ Κρήτης συγκροτείται με απόφαση της 
Συγκλήτου σύμφωνα με τις διατάξεις των άρθρων 14 
του ν. 4009/2011 και 83 παρ. 5 του ν. 4485/2017, όπως 
αυτές ισχύουν. 

2. Οι αρμοδιότητες της ΜΟΔΙΠ του ΤΕΙ Κρήτης, όπως 
αυτές αναφέρονται στο άρθρο 14 του ν. 4009/2011, είναι 
οι ακόλουθες: 

2.1. Η συνεργασία με την Αρχή Διασφάλισης και Πιστο¬ 
ποίησης Ποιότητας στην Ανώτατη Εκπαίδευση (ΑΔΙΠ). 

2.2. Η συγκρότηση ομάδων εργασίας από ειδικούς επι¬ 
στήμονες, μέλη της ακαδημαϊκής κοινότητας, στις οποίες 
θα γίνει ανάθεση σχεδιασμού, ανάπτυξης και επεξεργα¬ 
σίας επί μέρους ενοτήτων του εσωτερικού συστήματος 
Διασφάλισης Ποιότητας του Ιδρύματος. 

2.3. Η ανάπτυξη συγκεκριμένης πολιτικής, στρατη¬ 
γικής και των απαραίτητων διαδικασιών για τη συνεχή 

βελτίωση της ποιότητας του έργου και των υπηρεσιών 
του Ιδρύματος, που αποτελεί το εσωτερικό σύστημα δι¬ 
ασφάλισης της ποιότητας του Ιδρύματος. 

2.4. Η οργάνωση, λειτουργία και συνεχής βελτίωση 
του εσωτερικού συστήματος διασφάλισης ποιότητας 
του Ιδρύματος. 

2.5.0 συντονισμός και η υποστήριξη των διαδικασιών 
αξιολόγησης των ακαδημαϊκών μονάδων και των λοιπών 
υπηρεσιών του Ιδρύματος. 

2.6. Η υποστήριξη των διαδικασιών εξωτερικής αξιο¬ 
λόγησης και πιστοποίησης των προγραμμάτων σπουδών 
και του εσωτερικού συστήματος διασφάλισης της ποιό¬ 
τητας του Ιδρύματος, στο πλαίσιο των αρχών, κατευθύν¬ 
σεων και οδηγιών της ΑΔΙΠ. 

2.7. Η υποστήριξη και επιμέλεια της σύνταξης συνολι¬ 
κής Έκθεσης Εσωτερικής Αξιολόγησης του Ιδρύματος, 
την οποία υποβάλλει στην ΑΔΙΠ κάθε τέσσερα χρόνια. 

2.8. Η υποστήριξη της διαδικασίαςτης Εξωτερικής Αξι¬ 
ολόγησης του Ιδρύματος σε συνεργασία με την ΑΔΙ Π, για 
την υλοποίησή της σε προγραμματισμένο χρόνο. 

2.9. Η ανάπτυξη πληροφοριακού συστήματος διαχείρι¬ 
σης των δεδομένων της αξιολόγησης και η συστηματική 
παρακολούθηση και δημοσιοποίηση στον ιστότοποτου 
Ιδρύματος των σχετικών με την αξιολόγηση διαδικασιών 
και των αποτελεσμάτων τους. 

2.10. Η παρακολούθηση, η επιμέλεια, ο συντονισμός 
των διαδικασιών για την έγκαιρη σύνταξη και υποβολή 
κάθε ακαδημαϊκό έτος των Εκθέσεων Εσωτερικής Αξιο¬ 
λόγησης των ακαδημαϊκών μονάδων του Ιδρύματος, οι 
οποίες προβλέπονται από την οικεία νομοθεσία. 

2.11. Η συνεργασία με τις ακαδημαϊκές μονάδες του 
Ιδρύματος κατά τη διενέργεια εκ μέρους τους της εσω¬ 
τερικής τους αξιολόγησης, καθώς και με τις συγκροτού¬ 
μενες Ομάδες Εσωτερικής Αξιολόγησης (ΟΜΕΑ). 

2.12. Η συγκέντρωση των ανωτέρω Εσωτερικών Εκ¬ 
θέσεων Αξιολόγησης καθώς των Εκθέσεων Συνολικής 
Εσωτερικής Αξιολόγησης του ιδρύματος και η διαβίβαση 
στην ΑΔΙΠ, όταν αυτό απαιτείται. 

2.13. Η συγκέντρωση των τελικών Εκθέσεων Εξωτε¬ 
ρικής Αξιολόγησης και η διαβίβασή τους στην οικεία 
ακαδημαϊκή μονάδα και στην ΑΔΙΠ. 

2.14. Η ευθύνη για τη συστηματική παρακολούθηση 
και δημοσιοποίηση στον ιστότοπο του Ιδρύματος των 
σχετικών με την αξιολόγηση του διαδικασιών και των 
αποτελεσμάτων τους. 

2.15. Η παρακολούθησή των διεθνών πινάκων κατά¬ 
ταξης των ΑΕΙ, η σύνταξη ενημερωτικών εκθέσεων και 
ανακοινώσεων για τη θέση του ΤΕΙ Κρήτης σε αυτούς, ο 
σχεδιασμός δράσεων και ενεργειών για τη βελτίωση της 
θέσης του ΤΕΙ Κρήτης σε αυτούς, η επικοινωνία και, κατά 
το δυνατόν, συνεργασία με τα στελέχη των οργανισμών 
που συντάσσουν τους πίνακες κατάταξης. 

2.16. Η συμμετοχή στις ενημερωτικές συναντήσεις της 
ΑΔΙΠ και η ενημέρωση των ΟΜΕΑτωνΤμημάτωντουΤΕΙ 
Κρήτης για τις αλλαγές σε θέματα διαδικασιών διασφά¬ 
λισης ποιότητας των ΑΕΙ. 

2.17. Η σύνταξη και πρόταση για έγκριση προς τη Σύ¬ 
γκλητο του ετήσιου χρονοδιαγράμματος και προγραμ¬ 
ματισμού δράσεων, καθώς και η σύνταξη του ετήσιου 
απολογισμού δράσεων. 


Άρθρο 7 

Λειτουργία και πόροι της Μονάδας Διασφάλισης 

Ποιότητας (ΜΟΔΙΠ) - Γραμματεία ΜΟΔΙΠ 

1. Η ΜΟΔΙΠ του ΤΕΙ Κρήτης συνεδριάζει μετά από πρό¬ 
σκληση του Προέδρου της τουλάχιστον μια φορά ανά 
δίμηνο κατά τη διάρκεια του ακαδημαϊκού έτους, καθώς 
και εκτάκτως, όταν κρίνεται σκόπιμο. Οι συνεδριάσεις 
της ΜΟΔΙΠ διέπονται από τις ισχύουσες νομοθετικές 
διατάξεις σχετικά με τη λειτουργία των συλλογικών ορ¬ 
γάνων των ΑΕΙ, όσο και από τον Εσωτερικό Κανονισμό 
Λειτουργίας του Ιδρύματος. 

2. Η διοικητική υποστήριξη της ΜΟΔΙΠ παρέχεται από 
τη Γραμματεία της, η οποία ανήκει διοικητικά στη Διεύ¬ 
θυνση Διοικητικού. Η Γραμματεία της ΜΟΔΙΠ στελεχώ¬ 
νεται από μόνιμους διοικητικούς υπαλλήλους του ιδρύ¬ 
ματος και ελλείψει αυτών από εξωτερικούς συνεργάτες, 
τα προσόντα των οποίων προβλέπονται στον Οργανισμό 
του Ιδρύματος και καθορίζονται από τα αρμόδια όργανα 
της Διοίκησης. Στις αρμοδιότητες της Γραμματείας της 
ΜΟΔΙΠ εντάσσονται η διοικητική υποστήριξη της Μο¬ 
νάδας, η μέριμνα για την εκτέλεση των αποφάσεών της 
και η εν γένει συνδρομή της επί των ως άνω γενικών και 
ειδικότερων αναφερόμενων αρμοδιοτήτων της. 

3. Η χρηματοδότηση της ΜΟΔΙΠ τουΤΕΙ Κρήτης παρέ¬ 
χεται μέσω ιδίων πόρων του Ιδρύματος, καθώς και εθνι¬ 
κών, ευρωπαϊκών ή διεθνών προγραμμάτων. Η Διοίκηση 
του ιδρύματος μεριμνά για την παροχή των αναγκαίων 
υποδομών και πόρων προκειμένου να επιτυγχάνεται η 
εύρυθμη λειτουργία του Εσωτερικού Συστήματος Δια¬ 
σφάλισης Ποιότητας (ΕΣΔΠ), καθώς και η απρόσκοπτη 
εφαρμογή και υλοποίηση της Πολιτικής Διασφάλισης 
Ποιότητας του Ιδρύματος. 

Άρθρο 8 

Αναθεώρηση του ΕΣΔΠ 

Το Εσωτερικό Σύστημα Διασφάλισης Ποιότητας 
(ΕΣΔΠ) του ΤΕΙ Κρήτης αναθεωρείται το αργότερο κάθε 
έξι χρόνια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 4 Ιουνίου 2018 

Ο Πρύτανης 

ΝΙΚΟΛΑΟΣ ΚΑΤΣΑΡΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 87/57/24.04.2018 απόφαση της Συγκλήτου του 
Δημοκρίτειου Πανεπιστημίου Θράκης που δημοσιεύ- 
θηκε στο ΦΕΚ 1834/22-05-2018 (τεύχος Β') στη σελίδα 
20092 στην Α' στήλη, στο άρθρο 5 διορθώνεται: 
το εσφαλμένο: «τρία», 
στο ορθό: «τέσσερα». 

(Από το Δημοκρίτειο Πανεπιστήμιο Θράκης) 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΓΤ ίΞΓΓίτ γ/6! Λ 1 : ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























